Բայց ամենակարևորը՝ կո­ռուպցիայի դեմ պայքարը, այդ երևույթի փիլիսոփայությունն անցյալի դեմ ուղղված պայքար է, դա ջանքի վատնում է անցյալի բացահայտման վրա: Այո, դա ևս կարևոր է, բայց իր մեջ, խոստովանենք, չի պարունակում ստեղծարարություն, չի պարունակում նոր միտք, նոր գաղափար, նոր հայեցակարգ: Մինչդեռ նոր Հայաստանը, թավշյա հեղափոխություն ապ­րած Հայաստանը պետք է որ դառնար ամենայն նորի, ստեղ­ծագործի, արարման Հայաստան, նոր մոտեցումների, նոր գաղափարների գեներացման տիրույթ, որը ծառայելու էր նոր երկրի կերտմանը, նոր հարա­բերությունների արմատավոր­մանը, նոր մշակույթի ու նոր կենցաղավարության ներդր­մանը: